Liga Berdea (Finlandia)

Liga Berdea () finlandiar alderdi politiko ekologista bat da, 1987an sortutakoa eta Europako Alderdi Berdearen barnean dagoena.

Historia eta hauteskundeetako emaitzak

Finlandiako hauteskundeak 
Lehen diputatu berdeak Finlandian 2 hautagai independente izan ziren, 1983an aukeratuak izan zirenak, eta, ordutik, 1995ean izan ezik, hauteskunde bakoitzean euren aurreko emaitza hobetu dute.

1987ko hauteskundeetan, alderdiak 4 ordezkari lortu zituen, eta 10 1991n. Liga Berdeak, 1995ean 9 ordezkari lortu zituen, eta gobernu nazionala osatu zuen Finlandiako Alderdi Sozialdemokratarekin. Pekka Haavisto izan zen, orduan, Ingurugiro eta Garapenerako Laguntzako Ministroa. 1993an Indulis Emsis letoniarraren ondoren, ministro izendatua izan zen bigarren europarra izan zen.

1999an, Liga Berdeak botoen %7,3a lortu zuen, hala 11 ordezkari lortuz. Gobernuan 2002ko maiatzak 26 arte mantendu ziren, gobernu koalizioa Olkiuloto-3 izeneko zentral nuklear berri bat eraikitzeko erabakiaren aurka protestatzeko utzi zutenean. Moratoria apurtzeko erabaki hau, parekorik ez zuena Mendebaldeko Europa guztian, zabalki erantzun zuten era berean Europar Berdeetako kideek. 2003an botoen %8a eta 14 ordezkari eta eta 2007an botoen %8,5a eta 15 ordezkari (14 2008an transfuga baten ondoren) lortu zituen. Orduan, berriz gobernuan sartu ziren bi ministeriotako ardura hartuz: Lanekoa (lehenik Tarja Cronbergek eta ondoren Anni Sinnemäkik okupatu zutena) eta Justiziakoa (Tujia Braxen ardurapean).

1983tik 2003 arte, alderdi hau botoen %1,4a jasotzetik botoen %8a jasotzera pasa da, pos-komunistak %13,5etik %9,9raino jeitsi diren bitartean (%3,5 bat), sozialdemokratak ere jeitsi egin dira (%2,2), beraz, oso litekeena da alderdi honek finlandiar ezkerreko beste alderdietako sektoreak erakarri izana.

Legebiltzarreko hauteskundeak 
 Artikulu nagusia: Finlandiako hauteskunde orokorrak

Udal hauteskundeak

Europar Legebiltzarrerako hauteskundeak 
Finlandia 1995ean sartu zen Europar Batasunean, Austria eta Suediarekin batera, Europar Legebiltzarreran laugarren Legealdian (1994-1999), 16 eurodiputatu emanez 1996 eta 1999an, 14 2004an eta 13 2009an. 1996ko lehen hauteskundeetatik, Liga Berdeak beti lortu ditu 1 edo 2 eserleku ospatu diren hauteskunde guztietan. Heidi Hautala, eurodiputatua 3 legealditan izan dena, eta egungoan, 2009-2014an ere badena eta Satu Hassi ministro ohia, hiru aldiz aukeratua eta orain ere eurodiputatua dena nabarmentzen dira.

Alderdi hau Europako Alderdi Berdearen zati da 2004an sortu zenetik (europar mailako alderdi ekologista), hau, aldi berean, 1999tik Berdeak/EAAren legebiltzar taldearen barnean dagoena.

Ikus, gainera 
 Osmo Soininvaara

Kanpo estekak 
 www.vihrealiitto.fi Alderdiaren webgune ofiziala.

Finlandiako alderdi politikoak
Alderdi politiko ekologistak
Europako Alderdi Berdea